[{"text_idx": "#000000", "text": "Riistvara vs tarkvara startupid: mu\u0308u\u0308did ja tegelikkus (6)"}, {"text_idx": "#000001", "text": "Riistvara startupid on mo\u0303nede na\u0308htavamate ettevo\u0303tete murede to\u0303ttu palju kriitikat saanud, aga vo\u0303rreldes targa raha tulemustega tuleb va\u0308lja, et mul palju ha\u0308beneda polegi. Selge see, et Ampleril ja mitmel teisel on muresid ja ka kasv pole osadel olnud pa\u0308ris soovitud tasemel, ise olen vigu on teinud, tolle aja parimate teadmiste pealt tulidki otsused teised kui tagantja\u0308rgi tarkuse pealt jne. Fondidel ka ku\u0308llaltki sama seis, vast veidi parem. Ega ko\u0303igist ei saagi u\u0308kssarvikud, pooled ei jo\u0303ua va\u0308ga kuhugi ja ka see on okei, ka kasv vo\u0303tab aega. Samas olen ikkagi saanud alates 2017 rohkem investeerima hakkamise ja\u0308rel pihta 5 ettevo\u0303ttele, mille ka\u0308ive on kasvanud \u20ac10m kanti vo\u0303i ko\u0303rgemale: Cleveron, Silen, Ampler, Huum (mu\u0308u\u0308dud ku\u0308ll) ja O\u0308O\u0308D."}, {"text_idx": "#000002", "text": "Ega fondid enda tulemusi avalikult ei kuva ja ettevo\u0303tteid jooksvalt turuhinda ei hinnasta, aga nt nii kodulehelt saab mingi u\u0308levaate kui teatmikust saab maksuameti andmeid ka\u0308tte ku\u0308ll ja mingist ajast na\u0308idatakse seal ka ettevo\u0303tete osalusi. Ka vo\u0303ivad maksuameti andmed to\u0303est oluliselt erineda, aga u\u0308ldiselt mitte kordades, kui peakontor Eestis ja ka\u0308ive siit la\u0308bi ka\u0308ib. Na\u0308iteks siin on na\u0308ha Superangel 1 ja United Angels 1 fondide portfellid allpool, osalused ettevo\u0303tetes sektsioonis, alustasid investeerimisega sarnasel ajal 2018. Kui \u20ac1B kandist Bolti ostmine va\u0308lja arvata, seal nad polnud varajased investorid, aga okei mo\u0303ni x ikka kui ta\u0308nase turuhinnaga peaks tehing toimuma. Lisaks on saadud pihta Starshipile ja Superangeli puhul ka Veriffile series A roundis. Pigem on fondidel u\u0308ldiselt suurusja\u0308rgus 2-3 ettevo\u0303tet portfellis, millele on (enam-va\u0308hem) varakult pihta saadud ja on jo\u0303udnud \u20ac10m ka\u0308ibe vo\u0303i ko\u0303rgema juurde ja seda suurema hulga investeeringute pealt. Sekka mo\u0303ned pankrotid, enamus on ja\u0308a\u0308nud mo\u0303nesaja tuhande kuni mo\u0303ne miljonise ka\u0308ibe juures aeglase kasvu juurde vo\u0303i isegi virelema. Mis ongi okei tulemuste jaotus ja vast teaiste hulgas ka suuremad vo\u0303itjad panevad kasvo\u0303i aegade paranemisel edasi."}, {"text_idx": "#000003", "text": "Superangel One Usaldusfondi portfell, millest u\u0308le \u20ac10m ka\u0308ibega on ainult Bolt. lisaks on ka saadud pihta Veriffile ja Starshipile, mille emaettevo\u0303tted mujal registreeritud. Mitmed on ka pankrotis ja va\u0308ikeste ka\u0308ivete juures vinduma ja\u0308a\u0308nud, mis on igati okei tulemuste jaotus. Mo\u0303ni ajakirjanik vo\u0303iks vo\u0303tta vaevaks uurida fondide pa\u0308ris tootluseid kui neid ta\u0308na turuhinnale hinnastada."}, {"text_idx": "#000004", "text": "SaaSi puhul tuleks turuhinna arvestamisel vo\u0303tta arvesse ka hilisemate voorude eelistingimusi, eelko\u0303ige liquidation preference\u2019it. Tihti on hiljem oluliselt juurde kaasatud, Veriffi na\u0308itel ligi 170m. Kui nu\u0308u\u0308d ta\u0308na peaks tehingusse minema vo\u0303i niisama hinnastama ta\u0308naste avalike kordajate 3-7x ka\u0308ivet miinus teatud allahindlus miinus hilisemate investorite liq pref, siis enam pole ka edulugude puhul juttu sugugi nt 10-20x tootlusest, vaid pigem tihti mo\u0303ni x kui sedagi. Kui jooksvalt hinnastada, aga u\u0308ldiselt hinnastavad pigem viimase vooru valuatsiooniga. Mo\u0303nede va\u0308ga julgelt kaasanute nagu Eurora, Ready Player Me, Katana MRP jne puhul oleks ta\u0308na tehingusse minekul vo\u0303ib-olla u\u0308ldse varajaste investorite ja tiimi osalused ku\u0308llaltki a\u0308ra pu\u0308hitud. Pigem realistlikult nad siiski ei pea minema, peaks raha ja\u0308tkuma. Kaasati isegi 5-10 korda ka\u0308ivet summa mituku\u0308mmend korda ka\u0308ivet valuatsioonilt ja nu\u0308u\u0308d kui ka\u0308ive on virelema ja\u0308a\u0308nud... viimase voorude investoritel osadel puhkudel oli 25-30%, Euroral lausa \u20ac40m vooru investoril 39%."}, {"text_idx": "#000005", "text": "EstBANi puhul Eesti u\u0308hise tehinguvoo viimase 6-7 aasta ettevo\u0303tete aastaka\u0308ive kokku on suurusja\u0308rgus \u20ac3-4 miljonit, koos La\u0308ti Jeff Appiga ikkagi alla \u20ac10m. Ja need on tulemused juba ingelinvesteerimise kuldajast saadik, mil konkurentsi va\u0308ga polnudki, edasi on palju keerulisem. Nad on va\u0308ga tore investorivo\u0303rgustik, palju asjalikke investoreid, hea o\u0303ppimiseks, esimesteks tehinguteks, vo\u0303rgustumiseks, toredad investoru\u0308rrad on neil, aga pigem hobi korras investeerides ta\u0308na ja tulevikus ja\u0308rjest enam fondide ja va\u0308ljumiste rahaga ei konkureeri. Bolt saadeti omal ajal pikalt ja rohkem polegi varajasi tulevasi u\u0308kssarvikuid na\u0308htud, kui mitte arvestada Bolti 4-8 miljardi pealt julgeid ja\u0308relturutehinguid. Uus inglipunt fff.vc tundub selles mo\u0303ttes ka rohkem fondide poole, rohkem u\u0308kssarvikute taustaga tarka raha abiks, saadakse paremale tehinguvoole ligi, tehakse tehinguid, veavad ta\u0308iskohaga investorid."}, {"text_idx": "#000006", "text": "Riistvara startupid on vastupidiselt u\u0308ldlevinud arvamusele kasvanud oluliselt va\u0308iksemate summadega oluliselt kuluefektiivsemalt: Cleveron \u20ac3m kaasamisega teeb u\u0308le \u20ac30m ka\u0308ivet see aasta, Huum u\u0308ldse \u20ac550k eest ligi \u20ac10m ja kasumlik, Ampler jo\u0303udis \u20ac3m kaasamisega 12m ka\u0308ibeni 2020 aastal, O\u0308O\u0308D alla 3m eest ligi 8m juurde eelmine aasta ja kasumlik, Silen alla \u20ac3m eest \u20ac15m ka\u0308ibe kanti ja na\u0308itab ka see aasta tempokat kasvu, samuti kasumlik. SaaSis suures enamuses kulub ka\u0308ibest kordades rohkem, et ka va\u0308ikse eduni vo\u0303i aeglase kasvuni va\u0308lja jo\u0303uda ja u\u0308ldiselt ollakse su\u0308gavalt kahjumlik, kahjum suurem kui ka\u0308ive tihti kaasamise ja\u0308rgselt."}, {"text_idx": "#000007", "text": "Va\u0308ga ha\u0308id kasvuettevo\u0303tteid on olnud saada ka avalikult, erinevalt laialt levinud jutust, Silen, Huum, O\u0308O\u0308D jne, olgu valuatsioonid hetkel kus nad on."}, {"text_idx": "#000008", "text": "Kui kogu tark raha ajab taga B2B SaaSi, HR, CRM, finteche on tuhandeid juba u\u0308ksi Euroopas, suured nishid ammu vo\u0303etud, suurtel turgudel paremini rahastatud va\u0308ga head ettevo\u0303tted ees koduva\u0308ljakueelisega, siis ko\u0303ik nad konkureerivad u\u0308ksteisega, veristavad turundus- ja mu\u0308u\u0308gieelarveid. Suured vo\u0303itjad on reklaamiplatvormid nagu AI\u2019s on Nvidia. Ja\u0308rjest rohkem SaaS startuppe ajab taga ja\u0308rjest va\u0308iksemaid nishe ja konkureerivad juba suurte u\u0308kssarvikutega samade pisikeste nishide nimel. Konkurentsiolukord on oluliselt teine."}, {"text_idx": "#000009", "text": "Va\u0308ga ha\u0308id SaaS ettevo\u0303tteid tuleb igalt poolt, eduka ettevo\u0303tte u\u0308les ehitamise kogemusega maffiapunte on igal pool. igal pool on koduva\u0308ljakueelisega startupid ees."}, {"text_idx": "#000010", "text": "SaaSis enesepettuse oht on palju suurem: toote ehk esialgse piiratud funktsionaalsuse saab valmis va\u0308ikse summaga, esimesed kliendid ja kasvuko\u0303vera olematult po\u0303hjalt samuti, aga ta\u0308islahenduse ja kontinentaalse mu\u0308u\u0308gi/turunduse jaoks ikkagi on ku\u0308mneid miljoneid vaja ja seal tuleb juba ko\u0303rilo\u0303ikajalik konkurents ette. Esimeste turgude edu ei taga sugugi midagi. Ko\u0303ik veristavad enda turunduseelarveid suurtel turgudel paremini rahastatud koduva\u0308ljakueelisega konkurentide vastu. Tihti on vaja la\u0308inud u\u0308le ku\u0308mne miljoni, et mo\u0303nemillise ka\u0308ibe juures va\u0308ikest kasvu na\u0308idata. Esimeste turgude edu ei ta\u0308henda enam nii palju, suured turud ja suured nishid on ko\u0303ik vo\u0303etud."}, {"text_idx": "#000011", "text": "SaaS on ta\u0308naseks tooraine, nagu solar vo\u0303i kinnisvara, esialgset funktsionaalsust osatakse teha igal pool, ta\u0308islahenduseks arendada igal pool va\u0308ga heal tasemel. Konkurentsieelist saavutada pea vo\u0303imatu, ainus eelis on u\u0308litugev tiim na\u0308iteks mo\u0303nest maffiast va\u0308lja kasvanud vo\u0303i Veriffi kombel Y Combinatorist tulnul, kes ei pea ka\u0308igu pealt asju o\u0303ppima, oskavad ise va\u0308ga ko\u0303rgel tasemel toodet arendada, talenti kaasata, kliente saada, saavad palju kiiremi rohkem raha headel valuatsioonidel. See kasvukiiruse erinevus on meeletu. Ja neile on va\u0308ga raske jaole saada, isegi fondidel, ja\u0308rjekord ukse taga. Niisama okei pundiga ei konkureeri enam rahvusvahelise suurema edu nimel."}, {"text_idx": "#000012", "text": "Parimatele nagu Klaus, Pactum, Lightyear ei saa ka kohalikud fondid enam ligi. Paljudes suurtes voorudes Eesti fonde polegi, eriti kui on mo\u0303nest rahakast maffiast nagu Wise vo\u0303i Pipedrive va\u0308lja kasvanud, oma pundil ko\u0303ik teadmus ja raha olemas. Hiljem juba rahvusvahelised investorid, kes Euroopa skaalal lisandva\u0308a\u0308rtust pakuvad."}, {"text_idx": "#000013", "text": "Teisest ku\u0308ljest su\u0308vatehnoloogias ja\u0308lle va\u0308ljumiste raha veel sisuliselt pole, fondid alles ettevaatlikult teemat uurimas ja pikkade tsu\u0308klite, esialgse suure rahavajaduse to\u0303ttu ka konkurentsi on va\u0308ga napp. Turud on samuti vo\u0303tmata. Seal on kindlasti suurt vo\u0303imalust tulevikus. AI on ja\u0308lle ta\u0308iesti mullis, rohkemgi kui SaaS parimatel pa\u0308evadel."}, {"text_idx": "#000014", "text": "Traditsioonilistel inglitel ja eriti teemakaugetel investoritel pigem ei pruugi olla mo\u0303tet enam SaaSi na\u0308ppida. Passiivne vo\u0303i veel hullem lollilt kontrolliv raha ja keskpa\u0308rane tehinguvoog ei ole hea kombo SaaSis. Siin ikkagi top 10-25% fonde (ja ja\u0308rjest enam pigem ka va\u0308ljumiste raha) vo\u0303tavad parimad ettevo\u0303tted, kogu sektori tootluse ja jo\u0303ukusekasvu endale."}, {"text_idx": "#000015", "text": "Samas va\u0308ga headel riistvaraettevo\u0303tetel nagu Silen, Huum jne on konkurentsi oluliselt va\u0308hem, investorid ja potentsiaalsed ettevo\u0303tjad vaatavad va\u0308he valdkonda."}, {"text_idx": "#000016", "text": "Turg, konkurentsiolukord on oluliselt muutunud. Eks edasi saavad rohkem ta\u0308helepanu nii AI kui su\u0308vatehnoloogia, mis on ja\u0308rgmised vo\u0303imsad kasvusuunad nagu varem oli SaaS ja nutitelefonide platvormid na\u0308iteks (Instagram, Uber jt) ja ajutiselt olid metaverse ja NFT, kru\u0308pto asjad, mis praeguseks ku\u0308llaltki vaibunud Eesti omad va\u0308hemalt, viimased olid pigem ajutine mull. Investorid peavadki kohanema. Na\u0308iteks ise pigem enam SaaSi ei na\u0308pi, mul pole mingit eelist ega ligipa\u0308a\u0308su parimale tehinguvoole."}, {"text_idx": "#000017", "text": "Madise juuli-august 2023 kokkuvo\u0303te (9)"}, {"text_idx": "#000018", "text": "Madise juuni 2023 kokkuvo\u0303te (37)"}, {"text_idx": "#000019", "text": "Madise mai 2023 kokkuvo\u0303te (32)"}, {"text_idx": "#000020", "text": "Tulevikuto\u0308o\u0308stus - ja\u0308rgmine buum? (3)"}, {"text_idx": "#000021", "text": "\u201cRiistvara vs tarkvara startupid: mu\u0308u\u0308did ja tegelikkus\u201d on saanud 6 vastust"}, {"text_idx": "#000023", "text": "Ma leian, et Huumil on potentsiaali saada enda nis\u030cs\u030cis korades suuremaks tegijaks la\u0308hiaastatel.\nSaunaseadmete turg on va\u0308ga killustunud, suute turuosakaaluga ettevo\u0303tteid ei ole. Harvia ttm ka\u0308ive on 163m, ettevo\u0303tte va\u0308a\u0308rtus 450m.\nTylo\u0308Helo on va\u0308iksema ka\u0308ibega. need peaks olema ka kaks suurimat selle sektori ettevo\u0303tet."}, {"text_idx": "#000024", "text": "Huumi igasugused finantskordajad on paremad kui Harvial vo\u0303i Tylo\u0308Helol. Huum on pigem sihtinud premiumlikumasse klassi \u2013 panustatakse disainile ja ka nutikusele. Huumil on Eesti, ja eriti Tartu mo\u0303istes va\u0308ga korralik palgatase. Nad on suurepa\u0308raselt kasumlikud ja maksavad samas to\u0308o\u0308tajatele korralikku palka. teatmik.ee andmetel keskmine brutopalk 3250 eur. Kui nende jo\u0303upingutused ekspordi vallas vilja kannavad, siis ma ei na\u0308e mingit po\u0303hjust, miks nende ka\u0308ive ei vo\u0303iks kasvada kunagi Harvia ta\u0308nasele tasemele."}, {"text_idx": "#000025", "text": "Pakun, et Huum teeb 2023 12m ka\u0308ivet a\u0308ra. See on puhtsalt nu\u0308u\u0308d esimese poolaasta tulemuste pinnalt tehtud projektsioon."}, {"text_idx": "#000026", "text": "HUUMi P/E suhe vo\u0303ib ta\u0308nase Funderbeami kauplemise hinnataseme po\u0303hjal kujuneda 2023. aasta lo\u0303puks 7-7,5 peale. Ehk siis aktsia hinna mo\u0303ttes va\u0308ga odav ettevo\u0303te ja kes usub, et neil on ruumi kasvada, siis kindel osta soovitus. isegi kui nad palju ei kasva ja hakkavad dividende maksa na\u0308iteks mo\u0303ne aasta pa\u0308rast, ka siis on nende aktsiad odavad."}, {"text_idx": "#000027", "text": "Tere Meelis, igati no\u0303us, Huum on ta\u0308itsa huvitav ja va\u0308ga okeilt hinnastatud. Paar aastat juba kasumis, 2021 tegid \u20ac6,95m ka\u0308ibelt \u20ac2,24m ja eelmisel aastal \u20ac8,42m ka\u0308ibelt \u20ac1,82m kasumit. Vast eelmise aastaga vo\u0303eti enamus hinnato\u0303usust juba sisse a\u0308ra, millest ka kasumlikkuse langus ja vo\u0303iks a\u0308kki oodata kasvu ta\u0308nu ka\u0308ibe senisele 27% kasvule.\nSamas eelmistel aastatel on esimese kuue kuu ka\u0308ive olnud 43-44,5% aastaka\u0308ibest, teine poolaasta on alati tugevam, po\u0303hiline saunade ostuaeg, aga esimese poolaasta ja samade osakaalude pealt vo\u0303iks vast pigem oodata 10,4-10,75m. So\u0303ltub kui ha\u0308sti on kulusid klientidele edasi antud, eelmise aasta marginaali ja 27% kasvuga vo\u0303iks tulla 2,3m kasumit, vast isegi paremini. Samas majandus pigem hakkamas kehvemaks minema, vo\u0303ib ka negatiivseid u\u0308llatusi tulla. Aga tundub sinna \u20ac2m kanti vo\u0303iks tulla ku\u0308ll, pool lukus juba.\nOlen ka Huumi fa\u0308nn, kuid vo\u0303tsin pa\u0308rast viimast langust kasumi va\u0308lja, kuna ettevo\u0303tte struktuur ajas veidi ha\u0308irekella to\u0308o\u0308le. Ei meeldinud see, et Funderbeamis vo\u0303imalik saada Huumi omanikuks aga ettevo\u0303tte omanikul on ka teine ettevo\u0303te Huum Saunas OU\u0308, kus ka\u0308ib siis a\u0308ri USA-ga. Mis omaniku po\u0303hjenduste ja\u0308rgi peaks olema investorite kaitseks (osaliselt no\u0303us), aga samas annab omanikule alati vo\u0303imaluse kogu a\u0308ritegevus suunata sinna ning motiveeritud investoritega ettevo\u0303ttesse kanda kulud ja miinused. Et juhul kui nu\u0308u\u0308d 10 aasta pa\u0308rast on tegu tohutult kasumliku ettevo\u0303tmisega, siis annab vo\u0303imaluse omanikul igasuguseid asju teha ja investorite lootus on alati see, et USA-s tegutsev ettevo\u0303te kannaks oma kasumid siis originaal ettevo\u0303ttesse. Kui Huum OU\u0308 omaks Huum Saunas OU\u0308-d oleks asi selgem. Praegu on nagu lo\u0303plik vo\u0303itja Asine OU\u0308, kes mo\u0303lemat omab ning samuti trademarke jms kui o\u0303igesti ma\u0308letan.\nEt selline usalduse ku\u0308simus, mis lo\u0303puks tegi justkui investeeringu riskantsemaks ning otsustasin va\u0308ljuda. Samas ettevo\u0303tte tegevus on muljetavaldav ning oleksin hea meelega investor edasi, kui ettevo\u0303tete stuktuur korras oleks. Plus mingid va\u0308iksed draamad O\u0308O\u0308D omanikuga viskasid ka veidi o\u0303li tulle \ud83d\ude42\nNii on. Lisamureks ka tegevjuhi va\u0308ga suur osalus (76,5%) ja vo\u0303ib-olla ka optsiooniprogrammi puudumine, mille olemasolust pole juttu olnud. Kui pole sellist veidigi u\u0308htlasemat osaluse jaotust, siis on nii raskem tipptalenti kaasata kui ka ohte, et vo\u0303ib ka olla selline oligarh ja palgato\u0308o\u0308tajad tu\u0308u\u0308pi ettevo\u0303te. Iseenesest ei kahtlusta hetkel kuidagi ja on ka paar asjalikku osanikku veel 5-10% osalustega, tulemused tulevad kenasti, aga teatud kollased lipukesed need on kindlasti kui mitte isegi punase poole."}, {"text_idx": "#000028", "text": "Tere Meelis, igati no\u0303us, Huum on ta\u0308itsa huvitav ja va\u0308ga okeilt hinnastatud. Paar aastat juba kasumis, 2021 tegid \u20ac6,95m ka\u0308ibelt \u20ac2,24m ja eelmisel aastal \u20ac8,42m ka\u0308ibelt \u20ac1,82m kasumit. Vast eelmise aastaga vo\u0303eti enamus hinnato\u0303usust juba sisse a\u0308ra, millest ka kasumlikkuse langus ja vo\u0303iks a\u0308kki oodata kasvu ta\u0308nu ka\u0308ibe senisele 27% kasvule."}, {"text_idx": "#000029", "text": "Samas eelmistel aastatel on esimese kuue kuu ka\u0308ive olnud 43-44,5% aastaka\u0308ibest, teine poolaasta on alati tugevam, po\u0303hiline saunade ostuaeg, aga esimese poolaasta ja samade osakaalude pealt vo\u0303iks vast pigem oodata 10,4-10,75m. So\u0303ltub kui ha\u0308sti on kulusid klientidele edasi antud, eelmise aasta marginaali ja 27% kasvuga vo\u0303iks tulla 2,3m kasumit, vast isegi paremini. Samas majandus pigem hakkamas kehvemaks minema, vo\u0303ib ka negatiivseid u\u0308llatusi tulla. Aga tundub sinna \u20ac2m kanti vo\u0303iks tulla ku\u0308ll, pool lukus juba."}, {"text_idx": "#000030", "text": "Olen ka Huumi fa\u0308nn, kuid vo\u0303tsin pa\u0308rast viimast langust kasumi va\u0308lja, kuna ettevo\u0303tte struktuur ajas veidi ha\u0308irekella to\u0308o\u0308le. Ei meeldinud see, et Funderbeamis vo\u0303imalik saada Huumi omanikuks aga ettevo\u0303tte omanikul on ka teine ettevo\u0303te Huum Saunas OU\u0308, kus ka\u0308ib siis a\u0308ri USA-ga. Mis omaniku po\u0303hjenduste ja\u0308rgi peaks olema investorite kaitseks (osaliselt no\u0303us), aga samas annab omanikule alati vo\u0303imaluse kogu a\u0308ritegevus suunata sinna ning motiveeritud investoritega ettevo\u0303ttesse kanda kulud ja miinused. Et juhul kui nu\u0308u\u0308d 10 aasta pa\u0308rast on tegu tohutult kasumliku ettevo\u0303tmisega, siis annab vo\u0303imaluse omanikul igasuguseid asju teha ja investorite lootus on alati see, et USA-s tegutsev ettevo\u0303te kannaks oma kasumid siis originaal ettevo\u0303ttesse. Kui Huum OU\u0308 omaks Huum Saunas OU\u0308-d oleks asi selgem. Praegu on nagu lo\u0303plik vo\u0303itja Asine OU\u0308, kes mo\u0303lemat omab ning samuti trademarke jms kui o\u0303igesti ma\u0308letan.\nEt selline usalduse ku\u0308simus, mis lo\u0303puks tegi justkui investeeringu riskantsemaks ning otsustasin va\u0308ljuda. Samas ettevo\u0303tte tegevus on muljetavaldav ning oleksin hea meelega investor edasi, kui ettevo\u0303tete stuktuur korras oleks. Plus mingid va\u0308iksed draamad O\u0308O\u0308D omanikuga viskasid ka veidi o\u0303li tulle \ud83d\ude42\nNii on. Lisamureks ka tegevjuhi va\u0308ga suur osalus (76,5%) ja vo\u0303ib-olla ka optsiooniprogrammi puudumine, mille olemasolust pole juttu olnud. Kui pole sellist veidigi u\u0308htlasemat osaluse jaotust, siis on nii raskem tipptalenti kaasata kui ka ohte, et vo\u0303ib ka olla selline oligarh ja palgato\u0308o\u0308tajad tu\u0308u\u0308pi ettevo\u0303te. Iseenesest ei kahtlusta hetkel kuidagi ja on ka paar asjalikku osanikku veel 5-10% osalustega, tulemused tulevad kenasti, aga teatud kollased lipukesed need on kindlasti kui mitte isegi punase poole."}, {"text_idx": "#000031", "text": "Olen ka Huumi fa\u0308nn, kuid vo\u0303tsin pa\u0308rast viimast langust kasumi va\u0308lja, kuna ettevo\u0303tte struktuur ajas veidi ha\u0308irekella to\u0308o\u0308le. Ei meeldinud see, et Funderbeamis vo\u0303imalik saada Huumi omanikuks aga ettevo\u0303tte omanikul on ka teine ettevo\u0303te Huum Saunas OU\u0308, kus ka\u0308ib siis a\u0308ri USA-ga. Mis omaniku po\u0303hjenduste ja\u0308rgi peaks olema investorite kaitseks (osaliselt no\u0303us), aga samas annab omanikule alati vo\u0303imaluse kogu a\u0308ritegevus suunata sinna ning motiveeritud investoritega ettevo\u0303ttesse kanda kulud ja miinused. Et juhul kui nu\u0308u\u0308d 10 aasta pa\u0308rast on tegu tohutult kasumliku ettevo\u0303tmisega, siis annab vo\u0303imaluse omanikul igasuguseid asju teha ja investorite lootus on alati see, et USA-s tegutsev ettevo\u0303te kannaks oma kasumid siis originaal ettevo\u0303ttesse. Kui Huum OU\u0308 omaks Huum Saunas OU\u0308-d oleks asi selgem. Praegu on nagu lo\u0303plik vo\u0303itja Asine OU\u0308, kes mo\u0303lemat omab ning samuti trademarke jms kui o\u0303igesti ma\u0308letan.\nEt selline usalduse ku\u0308simus, mis lo\u0303puks tegi justkui investeeringu riskantsemaks ning otsustasin va\u0308ljuda. Samas ettevo\u0303tte tegevus on muljetavaldav ning oleksin hea meelega investor edasi, kui ettevo\u0303tete stuktuur korras oleks. Plus mingid va\u0308iksed draamad O\u0308O\u0308D omanikuga viskasid ka veidi o\u0303li tulle \ud83d\ude42"}, {"text_idx": "#000032", "text": "Nii on. Lisamureks ka tegevjuhi va\u0308ga suur osalus (76,5%) ja vo\u0303ib-olla ka optsiooniprogrammi puudumine, mille olemasolust pole juttu olnud. Kui pole sellist veidigi u\u0308htlasemat osaluse jaotust, siis on nii raskem tipptalenti kaasata kui ka ohte, et vo\u0303ib ka olla selline oligarh ja palgato\u0308o\u0308tajad tu\u0308u\u0308pi ettevo\u0303te. Iseenesest ei kahtlusta hetkel kuidagi ja on ka paar asjalikku osanikku veel 5-10% osalustega, tulemused tulevad kenasti, aga teatud kollased lipukesed need on kindlasti kui mitte isegi punase poole."}, {"text_idx": "#000033", "text": "Mulle ka Silen meeldib ettevo\u0303ttena, aga sa kirjutad et kasumlik. On sul mingit viimast poolaasta aruannet vo\u0303i mille pealt see va\u0308ide? Viimased saadaolevad andmed on minu teada 2022a aruanne ja seal kirjas 1 mil kahjumit"}, {"text_idx": "#000034", "text": "Ka\u0308isin neil kontoris paar kuud tagasi, kui nad alles investorit otsisid, suuremad osanikud olid seal, siis uute mahtudega prognoosisid 2m EBITDAt ja ka teatud puhaskasumit see aasta ja et neil kulud /u\u0308hik mahtude kasvuga veidi all ja alates nu\u0308u\u0308d ka\u0308ibe kasvust vo\u0303iks justkui kasumlik ka olla. Seda nad mainisid ka Funderis mingis updates, et esimese 5 vms kuuga Ebitdat rohkem kui eelmine aasta kokku."}, {"text_idx": "#000035", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]